
TRESTNÝ ROZKAZ V MENE SLOVENSKEJ REPUBLIKY Okresný súd Prievidza vydáva podľa § 353 ods.1 Tr.por. rozhodol: O b v i n e n ý : A. B. C. D. E. B. , nar. XX.XX.XXXX v F., okres G. H., trvale bytom I., J. F. XXX/XX, uznáva
sa
za
vinného , že:
dňa 16. mája 2024 v čase okolo 16:10 hodiny v Meste I. viedol osobné motorové vozidlo značky Škoda Octavia, TEČ: I. K. po miestnej komunikácii na ulici L. v smere na ulicu J., kde v križovatke predmetných ulíc nerešpektoval zvislé dopravné značenie P1 „Daj prednosť v jazde“ a nedal prednosť zľava prichádzajúcemu cyklistovi – poškodenému M. C., ktorý viedol bicykel značky Merida po hlavnej ceste po ulici J. v smere od sídliska J., čím porušil ustanovenie § 20 ods.1 Zákona číslo 8/2009 Z.z. O cestnej premávke o zmene a doplnení niektorých zákonov, následkom čoho došlo k ich vzájomnej zrážke tak, že ľavou prednou časťou osobného motorového vozidla značky Škoda Octavia zachytil v oblasti pedálov bicykel poškodeného, následkom čoho došlo k pádu poškodeného na vozovku, v dôsledku čoho poškodený M. C. utrpel zranenia a to sériovú zlomeninu ľavých rebier: IV. – X. rebro vľavo, sériovú zlomeninu pravých rebier: II. – VII. rebro vpravo bez posunu, trieštivú zlomeninu pravej lopatky a pomliaždenie pravej nohy, čím u poškodeného došlo k narušeniu obvyklého spôsobu života v trvaní desať týždňov, pričom narušenie obvyklého spôsobu života závažným spôsobom trvalo po dobu štyroch týždňov, teda inému z nedbanlivosti ublížil na zdraví tým, že porušil dôležitú povinnosť uloženú mu podľa zákona, čím
spáchal
prečin ublíženia na zdraví podľa § 158 Trestného zákona číslo 300/2005 Z.z. v znení Zákona číslo 40/2024 Z.z., Za to sa odsudzuje Podľa § 158 Trestného zákona, § 38 ods.2 Trestného zákona, § 36 písm. l) Trestného zákona k trestu odňatia slobody v trvaní 2 (dva) mesiace. Podľa § 49 ods.1 písm. a) Trestného zákona, § 50 ods.1 Trestného zákona sa výkon uloženého trestu podmienečne odkladá na skúšobnú dobu v trvaní 16 (šestnásť) mesiacov.
Podľa § 61 ods.2 Trestného zákona, § 38 ods.2 Trestného zákona, § 36 písm. l) Trestného zákona ukladá sa mu trest zákazu činnosti riadiť motorové vozidlá všetkého druhu v trvaní 16 (šestnásť) mesiacov. Poučenie: Proti trestnému rozkazu môže podať odpor na tunajšom súde do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Poškodený môže podať odpor proti výroku o náhrade škody, ktorým bola priznaná náhrada škody. Ak sa v určenej lehote nepodá odpor, stane sa trestný rozkaz právoplatným a vykonateľným.

